钦定古今图书集成/明伦汇编/氏族典/第338卷 > 刘汝舟
## 钦定古今图书集成/明伦汇编/氏族典/第338卷 > 刘汝舟

按《万姓统谱》：“汝舟字元造，毅子。政和中第进士，调兴
化军司法。郡有富民王氏，死而无嗣，人以户绝告，委
验实，得资二十万。其妻以遗腹自诉，守欲籍其业，汝
舟执不可。既而生男，又为辨析，守怒，汝舟纳告命乞
归，守怒虽稍霁，尚籍其半。王氏子名济，绍兴中登第。
先是，汝舟与张浚有故，建炎初，献浚平戎十策，后辟”
为参谋官。

===刘正夫===按《宋史刘正夫传》：“正夫，字德初，衢州西安人，为太学
录、太常博士。母服阕，御史中丞石豫荐之，除左司谏，
迁中书舍人，进给事中，礼部侍郎。蔡京据相位，正夫
附翼之。京罢，正夫又与郑居中阴援京。京憾刘逵次
骨，而逵善正夫。京虽赖其助，亦恶之，出之成都，入辞，
留为翰林学士，京愈不能平。中以事，改龙图阁直学”
士、知河南府，召为工部尚书，拜右丞，进中书侍郎。政
和六年，擢拜特进、少宰致仕，卒。子皂民，兵部侍郎；阜
民，徽猷阁待制。